- peh
                                          udskrift
                                               af
                            sø- & handelsrettens dombog
                                         ____________
                                              dom
afsagt den 29. november 2013
v-91-12
                                     kvik trafik v/
                                     claus verner nielsen
                                     (advokat torben krath)
                                     mod
                                     kvik trafikskole v/
                                     masood ahmad
                                     (advokat torsten pedersen)
indledning
sagens spørgsmål er, om sagsøgte, kvik trafikskole v/ masood ahmad, (herefter: kvik tra-
fikskole) i forhold til sagsøgeren, kvik trafik v/ claus verner nielsen, (herefter: kvik trafik),
der er indehaver af domænet”kviktrafik.dk”, er uberettiget til at anvende domænet ”kviktra-
fikskole.dk” i en situation, hvor parterne driver køreskole i hver sin del af landet.
                                                -2-
påstande
kvik trafik har principalt nedlagt påstand om, at kvik trafikskole tilpligtes at overdrage
domænenavnet ”kviktrafikskole.dk” til kvik trafik, subsidiært at kvik trafikskole tilpligtes
at slette registreringen af domænenavnet ”kviktrafikskole.dk”.
kvik trafikskole har påstået frifindelse.
oplysninger i sagen
kvik trafik
claus verner nielsen har siden 2002 drevet køreskole under navnet kvik trafik. køreskolen
drives fra fredensgade 6, st., 8600 silkeborg. claus verner nielsen registrerede den 13. no-
vember 2002 domænet ”kviktrafik.dk” og påbegyndte samme år markedsføring af sin køre-
skole i navnet kvik trafik. af en udateret annonce fremgår navnet ”køreskolen kvik tra-
fik”, ”klar til teoriprøve på kun 1 måned”, og at der er tale om et åbningstilbud. af en anden
udateret annonce fremgår overskriften ”klar til teoriprøve på under en måned” og en række
datoer i 2003 vedrørende ”holdstart” og ”lynhold” start.
       silkeborg kommune gav den 3. marts 2003 kvik trafik tilladelse til skiltning udenfor
den ejendom, som køreskolen blev drevet fra.
       af forsiden til hjemmesiden kviktrafik.dk fremgår blandt andet, ”din lokale køreskole
i silkeborg – kvik trafik” og ”kvik trafik er en hyggelig køreskole beliggende i silkeborg”,
samt at der tilbydes kørekort til bil og mc.
kvik trafikskole
det fremgår af cvr-registeret, at kvik trafikskole er registreret med start dato den 1. juli
2007. køreskolen er registreret på adressen blegdamsvej 42, 2200 københavn n.
       domænenavnet ”kviktrafikskole.dk” er registreret den 9. oktober 2008 af trafikskole,
vigerlevvej 262, st. th., 2500 valby.
                                               -3-
       det fremgår af købekontrakt med tillæg, at masood ahmad har købt kvik trafikskole
pr. 1. april 2011, herunder virksomhedens hjemmeside og domænenavn.
       af forsiden til hjemmesiden kviktrafikskole.dk fremgår det, at køreskolen bl.a. tilbyder
køreundervisning som lynkursus.
forvekslinger
det fremgår af en mail af 4. maj 2012 fra thomas skjellerup til kvik trafik, at thomas skjel-
lerup havde søgt på ”kvik trafik” på google og havde fået foreslået kvik trafikskole. tho-
mas skjellerup havde derfor ved en fejl meldt sig til undervisning hos kvik trafikskole i kø-
benhavn. kvik trafikskole havde ikke kontaktet ham efterfølgende, og han havde siden
meldt sig til undervisning hos kvik trafik, da han blev opmærksom på fejlen.
       kvik trafik modtog den 28. maj 2012 en on-line tilmelding fra ”ismet bilen”, ”kobbel-
vengt 17 4 tv” fra postnummer 2700. claus verner nielsen besvarede tilmeldingen samme
dag og gjorde opmærksom på, at kvik trafik ligger i silkeborg.
       af en mail af 5. september 2012 fra claus verner nielsen til marianne lemmergaard,
der er ansat hos advokat torben krath, fremgår det, at claus nielsen den 4. september var
blevet ringet op af en marcus brønnum, der på nettet havde købt et kort/bevis til et kørekur-
sus. da marcus brønnum kom fra lyngby, og da kvik trafik ikke sælger sådanne beviser,
henviste claus verner nielsen til kvik trafikskole. marcus brønnum havde i en senere tele-
fonsamtale bekræftet, at den korrekte køreskole var kvik trafikskole.
       kvik trafik har modtaget flere on-line tilmeldinger fra personer bosat i københavns-
området. den 5. november 2012 blev der modtaget tilmelding fra vincen kemsley poulle, der
var bosiddende på frederiksberg, og fra youssef el majdpubi bosiddende i københavn v.
den 26. januar 2013 blev der modtaget tilmelding fra thea gebert bosiddende i københavn
ø, og endelig blev der den 29. marts 2013 modtaget tilmelding fra mohammed soidik bosid-
dende i københavn n.
       kvik trafik modtog endvidere den 27. januar 2013 en mail fra maja vain-nielsen, som
ikke var elev hos kvik trafik, om, at hun ikke kunne komme til teoriundervisning den føl-
gende dag.
                                                    -4-
       det fremgår af en mail af 20. marts 2013 fra claus verner nielsen til marianne lem-
mergaard, at han netop havde haft en fejlopringning fra en maria vedrørende bestilling af
teoriprøve og køreprøve. pågældende var bosat i københavn.
søgning på internettet
der er den 7. maj 2013 foretaget en søgning i google på søgeordene kvik trafik, kviktrafik
og ”kvik trafik”. ved søgning på kvik trafik fremkom kvik trafik som første resultat under
overskriften køreskole i silkeborg med kørekort til bil/mc/generhverv og kvik trafikskole
som andet resultat. i højre side af skærmbilledet var der desuden henvisning til kvik trafik
med adresse og vejkort. ved søgning på kviktrafik fremkom et tilsvarende resultat. ved søg-
ning på ”kviktrafik” blev der vist resultaterne for søgningen ”kvik trafikskole”. kvik trafik
fremkom som første resultat under overskriften køreskole i silkeborg – kviktrafik.dk og
kvik trafikskole som andet resultat. i højre side af skærmbilledet var der henvisning til kvik
trafikskole med adresse og med vejkort.
       ved opslag på hjemmesiden”dumpeprocent.dk” for ”kvik trafik” vises resultaterne
kvik trafik og kvik trafikskole.
nævnsafgørelse
kvik trafik indbragte den 27. juni 2012 parternes tvist om domænenavnet ”kviktrafiksko-
le.dk” for klagenævnet for domænenavne, som traf afgørelse i sagen den 7. november 2012
til fordel for kvik trafikskole. af nævnets afgørelse fremgår bl.a. følgende:
       ”…
       nævnets bemærkninger:
       klagenævnet finder at kunne lægge til grund, at klageren siden 2002 har drevet en køreskole i
       silkeborg under navnet ”kvik trafik”, som i hvert fald siden 2003 har været markedsført på in-
       ternettet via hjemmesiden www.kviktrafik.dk. det fremgår af sagens oplysninger, at betegnel-
       sen ”kvik trafik”på internettet i dag i meget høj grad forbindes med netop klageren.
       klageren må herved anses for at have opnået beskyttelse efter markedføringslovens § 18, der er
       affattet således:
       …
       det fremgår af klagerens hjemmeside, at klageren markedsfører sig som ”køreskole i silke-
       borg” og ”kvik trafik i silkeborg”, mens indklagede anvender domænenavnet ”kviktrafiksko-
       le.dk” til at markedsføre sin køreskole i københavn under navnet ”kvik trafikskole”. sagens
       oplysninger giver ikke grundlag for at fastslå, at der består noget konkurrenceforhold mellem
                                                     -5-
      sagens parter, idet det må lægges til grund, at parternes virksomheder henvender sig [til] geo-
      grafisk adskilte kundekredse.
      under disse omstændigheder finder klagenævnet ikke grundlag for at fastslå, at indklagedes
      brug af domænenavnet ”kviktrafikskole.dk” indebærer en overtrædelse af klagerens rettighe-
      der efter markedsføringslovens § 18.
      da betegnelsen ”kvik trafik” har tilstrækkeligt særpræg til at nyde varemærkeretlig beskyttel-
      se, lægger nævnet på baggrund af klagers ovennævnte brug til grund, at klager tillige har opnå-
      et varemærkeret til betegnelsen ”kvik trafik” via ibrugtagning, jf. herved varemærkelovens § 3,
      stk. 1, nr. 2.
      betegnelsen ”kvik trafik” indgår i det af indklagede registrerede domænenavn, men med tilfø-
      jelsen af ”-skole” bliver domænenavnet ”kviktrafikskole.dk” reelt deskriptivt for indklagedes
      virksomhed, som i sin markedsføring på hjemmesiden under domænenavnet blandt andet pro-
      filerer sig ved udbud af lynkurser. klagenævnet finder på denne baggrund, at indklagede an-
      vender domænenavnet i dets generiske betydning og derfor ikke kan anses for at krænke kla-
      gers varemærke jf. herved varmærkelovens § 5, nr. 2, idet der tillige henses til, at varemærket
      ”kvik trafik” har begrænset særpræg.
      indklagede skal desuden ved sin registrering og anvendelse af domænenavnet ”kviktrafiksko-
      le.dk” overholde domænelovens § 12, stk. 1, der er affattet således:
      …
      domænenavnet ”kviktrafikskole.dk” er identisk med indklagedes virksomhedsnavn og forret-
      ningskendetegn. der forligger inden oplysninger om, at klageren har anfægtet indklagedes
      virksomhedsnavn, og som anført ovenfor er der ikke grundlag for at fastslå, at klageren kan
      forbyde indklagedes brug af betegnelsen ”kvik trafikskole” som forretningskendetegn i med-
      før af reglerne i varemærkeloven eller markedsføringsloven. der er endvidere ikke grundlag for
      at fastslå, at indklagede anvender domænenavnet ”kviktrafikskole.dk” på en måde, som er il-
      loyal i forhold til klageren, eller denne brug på anden måde er retsstridig i forhold til klageren.”
nærværende sag er anlagt efter domænelovens § 16, stk. 2 den 19. december 2012.
forklaringer
claus verner nielsen har forklaret, at han er kørelærer. han er ikke medlem af dansk kørelæ-
rer union. han driver køreskolen kvik trafik i silkeborg, som han startede i 2002. navnet
fandt han på engang, han var på besøg hos sin moster. de talte sammen om mulige navne til
køreskolen. de kom frem til navnet kvik inspireret af navnet på mosterens hund. desuden
er hans køreskole kendt for sine kvikforløb, hvor man kan gennemføre teoriundervisning og
–prøve på kun en måned og hurtigst muligt derefter kommer op til den praktiske køreprøve.
hans køreskole er en af de køreskoler, der gør det hurtigst. sådan har det været siden 2003.
på den måde hænger kvik og tempo sammen.
                                                -6-
       han oplevede første gang problemer med forveksling med kvik trafikskole i 2012,
hvor hans køreskoleelev thomas tilmeldte sig undervisning hos kvik trafikskole ved en fejl.
thomas fortalte efter 3-4 timer teoritimer, at det var svært at finde køreskolen på nettet. det
betød, at han begyndte at undersøge internettet og derved fik kendskab til kvik trafikskole.
siden 2012 er der også flere elever fra københavn, der har forvekslet køreskolerne og til-
meldt sig undervisning hos kvik trafik. han har aldrig set nogen af de elever, som har til-
meldt sig fra københavn. han har undret sig over, at han derimod ikke har modtaget elever
fra silkeborg-området, som fejlagtigt har tilmeldt sig kvik trafikskole.
       der har også været en del forvekslingstilfælde i 2013. bl.a. har en københavnsk advo-
kat henvendt sig for at tilbyde at tage inkasso-sager for ham. pågældende troede, at kvik
trafik hørte hjemme i københavn. han har også modtaget en henvendelse fra en person,
som ville indløse et værdibevis købt gennem savemyday.dk. han har ikke solgt værdibevi-
ser og skrev derfor til den pågældende, at hun havde fat i den forkerte køreskole. endelig
var der en episode med en elev, som mødte en time for sent til teoriundervisning. han havde
formentlig ringet til kvik trafikskole ved en fejl, og der fået oplyst et tidspunkt for under-
visningen. på grund af misforståelsen valgte den pågældende en anden køreskole i silke-
borg.
       der har været en dårlig anmeldelse af hans køreskole på hjemmesiden ”det hitter.dk”,
men den, der har skrevet anmeldelsen, har ikke været elev hos ham.
       hjemmesiden ”dumpeprocent.dk”er også en hjemmeside med anmeldelser. han er
bange for, at hans køreskole bliver forvekslet med kvik trafikskole.
       han ville gerne annoncere for sin køreskole bl.a. hos ”studenterguiden.dk”, men det
var ikke muligt, fordi kvik trafikskole allerede er annoncør.
       på en anden hjemmeside ”teoriundervisning.dk” fik han lov til at annoncere, selvom
kvik trafikskole allerede var annoncør.
       han har fået lavet en ny hjemmeside og kan i statistikken for siden se, at 34 % af de be-
søgende på hjemmesiden kommer fra silkeborg, 23 % kommer fra københavnsområdet og
12 % fra århus. de søgeord, som folk anvender for at komme til han hjemmeside, er kvik tra-
fik. det fjerde mest anvendte søgeord er kvik trafik blegdamsvej.
       for nogle år siden oplevede han, at hans hjemmeside var blevet kopieret ned til mind-
ste detalje på hjemmesiden ”kviktrafik.nu”, der tilhørte en køreskole i københavn. det var
                                               -7-
en kammerat, der gjorde ham opmærksom på den kopierede side. siden blev lukket, efter
han havde henvendt sig pr. mail og anbefalet brev. køreskolen kom senere til at hedde ”spar
trafik”.
masood ahmad har forklaret, at han er kørelærer og ejer af kvik trafikskole. han har haft kø-
reskolen siden 2011, hvor han overtog virksomheden fra en kollega. han ønsker ikke at for-
tælle, hvad han betalte for køreskolen. køreskolen havde allerede dengang en hjemmeside,
men han har fået lavet et nyt design, så siden ser smartere ud.
       navnet på køreskolen hænger sammen med, at køreskolen er den eneste i københavn,
der tilbyder lynkurser uden, at eleverne skal betale ekstra for det. kvik trafikskole er kendt
for at lave hurtige forløb. eleverne kan have kørekort i hånden efter 5½ uge.
       han havde ikke hørt om kvik trafik, før han modtog brev fra claus nielsen om, at han
skulle fjerne sin hjemmeside. han kendte godt til en anden køreskole med næsten samme
navn nemlig quick trafik i ballerup.
       han har aldrig hørt om spartrafik.dk eller kviktrafik.nu.
       han har haft en enkelt henvendelse fra en person i jylland. han ringede pågældende
op og fik afklaret misforståelsen. han er ikke i øvrigt bekendt med, at nogen har tilmeldt sig
forkert eller har lavet forkerte anmeldelser.
       fra omkring 2012 har der været meget stor konkurrence blandt køreskolerne i køben-
havnsområdet. det er blevet almindeligt, at man sælger køreundervisning via kampagner på
hjemmesider som savemyday.dk og groupon.dk. i juni og juli 2012 fik han 500 elever og i år
har han fået 700 elever på disse kampagner. normalt har han 400-450 elever om året. der er
på grund af annonceringen, at han har fået så mange flere elever.
       der har aldrig været problemer med annoncering i konkurrence med kvik trafik. det
er rigtigt, at han annoncerer på ”studenterguiden.dk”. han ved, at studenterguiden kun ac-
cepterer annoncer for én virksomhed indenfor hver branche. der er derfor ikke andre køre-
skoler, der annoncerer i studenterguiden. kvik trafikskole har annonceret siden 2007, da
studenterguiden åbnede.
       han har for nylig åbnet en ny afdeling af sin køreskole på søndre fasanvej på frede-
riksberg. han har ingen planer om at udvide sin forretning udenfor københavnsområdet.
                                                -8-
parternes argumenter
kvik trafik har anført, at virksomheden har opnået beskyttelse efter markedsføringslovens §
18 af betegnelsen ”kvik trafik”. ved at anvende domænet ”kviktrafikskole.dk” anvender
kvik trafikskole således uberettiget kvik trafiks forretningskendetegn og lignende på en
sådan måde, at det fremkalder forveksling sådan som det er forklaret og dokumenteret un-
der sagen. forvekslingerne opstår dels i forbindelse med tilmelding til køreundervisning,
men også ved online anmeldelser af køreskolen.
      kvik trafik har opnået varemærkeret til betegnelsen ”kvik trafik” ved ibrugtagning
hvilket medfører, at varemærket er beskyttet efter varemærkelovens § 3, stk. 1, nr. 2. tilføjel-
sen af ”-skole” til varemærket ”kvik trafik” medfører ikke, at varemærket derved bliver de-
skriptivt, idet ”skole” også er en underforstået del af kvik trafiks varemærke. et varemærke
bliver ikke deskriptivt ved blot at skrive det helt ud. desuden markedsfører kvik trafikskole
ikke primært lynkurser, men derimod primært almindelig køreundervisning, derfor anven-
des varemærket kvik trafik ikke blot til at beskrive kvik trafikskoles egne ydelser.
      da kvik trafik oplever mange forvekslinger med kvik trafikskole, må det modsatte
nødvendigvis også gøre sig gældende. kvik trafikskole foretager sig ikke noget for at for-
hindre eller for at berigtige disse forvekslinger. derfor anvender kvik trafikskole tillige sit
domænenavn i strid med god domænenavnsskik.
      kvik trafik har ikke forholdt sig passiv, idet der er reageret umiddelbart efter 2011,
hvor masood ahmad overtog kvik trafikskole, og hvor hjemmesiden og markedsføringen
blev ændret. det var netop først på dette tidspunkt, at forvekslingerne begyndte.
kvik trafikskole har anført, at både kvik trafikskole og kvik trafik har etableret virksomhed
og har indarbejdet deres navne som varemærker i deres respektive lokalområder i god tro.
desuden har kvik trafik tålt kvik trafikskoles brug af navnet i en længere årrække. kvik
trafik er derfor nu afskåret fra at hindre kvik trafikskole i at anvende sit navn.
      hver køreskole har sin kundekreds, og der er ikke risiko for, at kunderne flytter mel-
lem de to køreskoler på grund af den geografiske adskillelse. der er derfor ingen konkurren-
ce. hjemmesiderne er meget forskellige, og man kan derfor ikke laste nogen, at der er enkelte
personer, som ikke kan skelne mellem køreskolerne.
                                                  -9-
       selvom kvik trafikskole har opnået beskyttelse af sit navn, er der tale om en deskrip-
tiv beskrivelse af en aktivitet. kvik beskriver hurtige forløb, mens trafikskole beskriver, at
der er tale om en køreskole. desuden er der tale om almindelige ord uden særpræg. på til-
svarende måde er kvik trafik blot en deskriptiv beskrivelse af en aktivitet, og varemærket er
derfor omfattet af varemærkelovens § 5, især litra 2 og 3. hvis kvik trafik er beskyttet som
varemærke, vil der være tale om en meget snæver beskyttelse, der næsten kun dækker en di-
rekte kopi, hvilket ikke er tilfældet her.
sø- og handelsrettens afgørelse
claus verner nielsen har siden 2002 drevet sin køreskole i silkeborg under navnet kvik tra-
fik og har markedsført sin virksomhed under dette navn på hjemmesiden ”kviktrafik.dk” og
i andre medier. ordene ”kvik” og ”trafik” er almindelige, beskrivende ord, som dog ved
sammenstillingen til ”kvik trafik” får et vist begrænset særpræg. gennem den beskrevne
vedvarende brug af kvik trafik har claus verner nielsen opnået en vis – om end snæver –
varemærkeretlig beskyttelse af kvik trafik, jf. varemærkelovens § 3, stk. 1, nr. 2.
       varemærkets begrænsede særpræg medfører, at beskyttelsen af varemærket ikke kan
udstrækkes til at forbyde kvik trafikskole at gøre brug af sit eget virksomhedsnavn som
domænenavn. der er herved også lagt vægt på, at kvik trafikskole ligeledes består af al-
mindelige ord, som er beskrivende for den virksomhed, der udøves.
       kvik trafik driver køreskole i silkeborg og omegn, mens kvik trafikskole driver køre-
skole i storkøbenhavn. uanset at begge køreskoler markedsfører sig på internettet, henven-
der køreskolerne sig til geografisk adskilte kundekredse, og der er derfor reelt ikke tale om
konkurrerende virksomheder. dette bestyrkes af, at ingen af de forvekslingstilfælde, der er
fremdraget under sagen, har medført kundevandring mellem de to køreskoler. på denne
baggrund finder retten ikke, at brugen af domænenavnet ”kviktrafikskole.dk”, udgør en
overtrædelse af markedsføringslovens § 18.
       som også anført af klagenævnet for domænenavne er der ikke grundlag for at fastslå,
at kvik trafikskole anvender domænenavnet ”kviktrafikskole.dk” på en måde, som er illoy-
al i forhold til kvik trafik. der foreligger således heller ikke en overtrædelse af domæne-
navnslovens § 12, stk. 1.
                                               - 10 -
som følge af det anførte frifindes kvik trafikskole.
ved fastsættelsen af sagens omkostninger er der lagt vægt på sagens omfang og udfald.
                                     thi kendes for ret:
kvik trafikskole v/ masood ahmed frifindes.
kvik trafik v/ claus verner nielsen skal inden 14 dage betale 10.000 kr. i sagsomkostninger
til kvik trafikskole v/ masood ahmed. beløbet forrentes efter rentelovens § 8a.
            anders madsen                 mette skov larsen           per sjøqvist
                                             (sign.)
                                          ___ ___ ___
                                 udskriftens rigtighed bekræftes
                          sø- og handelsretten, den 29. november 2013
